ایران‌دا داوام ائدن باغلی گؤستریلرده مسئوللار اؤلنلرین دقیق ساییسینی آچیقلاماسا دا، دؤولت تلویزیونو حادثه‌لرده ۲۶ نفرین اؤلموش اولابیله‌جگینی آچیقلادی.
گؤستریلر، سوسیال مئدیادا پایلاشیلان گؤرونتولره گؤره اؤلکه‌‌نین بیر چوخ ائل، ائلچه و قصبه‌سینه یاییلمیش دورومدادیر.
ایرانلی مقاملار، گؤستریلر سیراسیندا اؤلو ساییسی ایله باغلی دقیق معبیلگی وئرمه‌سه ده، جانلی یاییندا دانیشان دؤولت تلویزیونو سونوجوسو،
"تأسف کی، بو حادثه‌لر زامانی پلیس ده داخیل اولماقلا ۲۶ نفر حیاتینی ایتیردی" دئدی.
دؤولت تلویزیونو سونوجوسو، اؤلنلرین دقیق ساییسینین مقاملار طرفین‌دن آچیقلاناجاغینی بیلدیردی.
اؤلکه مئدیاسیندا یئر آلان خبرلره گؤره، سون گونلرده آرالاریندا ژورنالیستلرین، سیاسی و مولکی فعاللارین دا اولدوغو چوخ ساییدا اینسان گؤزآلتینا آلیندی.
گؤستریلرده اؤلن، یارالانان و ساخلانیلانلارین ساییسی ایله باغلی هله‌لیک دقیق معلومات اولماسا دا، مسئوللارین فرقلی زامانلاردا وئردیگی آچیقلامالارا گؤره، اعتراضلار زامانی ۶سی مامور اولماقلا، ان آز ۱۷ نفر حیاتینی ایتیردی.
سون اولاراق، یاری رسمی تسنیم خبر آژانسی رضوی خوراسان ایالتینین قوچان شهرینده باش وئره‌ن حادثه‌لر زامانی بیر سوبایین اؤلدوگونو آچیقلادی.
اؤته یاندان، ایران اوردوسو حادثه‌لرله باغلی یازیلی آچیقلاما یاییملادی.
پولیس و گۆونلیک گۆجلرینه دستک وئریلن آچیقلاما‌دا، گؤستریلر "دوشمنلرین توطئه‌سی" اولاراق تانیملاندی.
آچیقلاما‌دا،
"سلاحلی گۆجلرین، دوشمنلرین مختلیف توطئه‌لری ایله موباریزه آپارماغا حاضرد اولدوغو و دوشمنلرین بو وضعیتدن فایدالانماسینا ایمکان وئریلمه‌یه‌جگی" ایفاده ائدیلدی.
